ფორმულა ერთის სეზონი 1950

ფორმულა ერთის 1950 წლის სეზონი შეიცავდა სსფ-ს მსოფლიო ჩემპიონატის შესავალს, სადაც მრბოლელები შვიდ რბოლაში შეეჯიბრნენ ერთმანეთსმრბოლელთა მსოფლიო ჩემპიონატი, სსფ-ს ყოველწლიური ნაცრისფერი სექცია 1974. გვერდი: 118, 119., სეზონი დაიწყო 13 მაისს და დამთავრდა 3 სექტემბერს. 1950 წლის სეზონი მოიცავდა შვიდ გრან-პრის და ინდიანაპოლის 500-ის რბოლას, რომლის ჩატარებაზეც ამერიკის საავტომობილო ასოციაციამ იზრუნა. სეზონის გამარჯვებული გახდა ჯუზეპე ფარინა, მეორე ადგილი დაიკავა ხუან მანუელ ფანხიომ, რომელიც ფარინას მხოლოდ სამი ქულით ჩამორჩა, ლუიჯი ფაჯოლიმ კი მესამე ადგილი დაიკავა.

 ჩემპიონატის შეჯამება 
 ბრიტანეთის გრან-პრი 

ბრიტანეთის გრან-პრიში ალფა რომეოს გუნდი დომინირებდა, ჯუზეპე ფარინამ მოიგო რბოლა პოულ პოზიციიდან და აჩვენა უსწრაფესი წრე. პოდიუმზე ფარინასთან ერთად იდგნენ მისი თანაგუნდელი ლუიჯი ფაჯოლი და რეჯ პარნელი, ხოლო ხუან მანუელ ფანხიო ძრავასთან დაკავშირებული პრობლემების გამო რბოლას გამოეთიშა. საბოლოო ქულები აიღეს ტალბოტ-ლაგოსის გუნდის მრბოლელებმა, ივ ჟირო-კაბანტუმ (3 ქულა) და ლუი როზემ (2 ქულა), ორივე მათგანი ლიდერებს ორი წრით ჩამორჩა.
 მონაკოს გრან-პრი 

მონაკოს ქუჩებში რბოლისას შედგა სკუდერია ფერარის დებიუტი. ფერარის სახელითა მონაწილეობდნენ ალბერტო ასკარი და ლუიჯი ვილორეზი, რომლებმაც რბოლა მესამე რიგიდან დაიწყეს, ხოლო ფანხიომ და ფარინამ მაზერატის მრბოლელთან ხოსე ფროილან გონსალესთან ერთად რბოლა წინა რიგიდან დაიწყეს. ამ რბოლაში გამარჯვება ხუან მანუელ ფანხიომ მოიპოვა, მან ასევე აჩვენა უსწრაფესი წრე. კვარცხლბეკზე ფანხიოსთან ერთად იდგნენ ალბერტო ასკარი (დაიკავა მე-2 ადგილი) და ლუი შირონი (მე-3 ადგილი). ფანხიო ამ გამარჯვებით შეძლო და ქულებით გაუთანაბრდა ჯუზეპე ფარინას.
 ინდიანაპოლის 500 

ინდიანაპოლის 500-ის რბოლაში გამარჯვება კურტის კრაფტი-ოფენჰაუსერის გუნდის მრბოლელმა ჯონი პარსონსიმ მოიპოვა, მან ასევე აჩვენა უსწრაფესი წრე. რბოლაში მეორე ადგილი ბილ ჰოლანდმა დაიკავა, ხოლო მესამე მორი როუზმა. აღსანიშნავია რომ რბოლა მოიცავდა 200 წრეს, თუმცა 138-ე წრეზე წვიმის გამო რბოლა შეაჩერეს.

 ჩემპიონატის მიმოხილვა 
ფორმულა ერთის 1950 წლის სეზონში მონაწილეობა მიიღო 14 გუნდმა, ევროპის ექვსივე გრან-პრიში მონაწილე არაოფიციალურ მრბოლელებთან ერთად. მხოლოდ აშშ-ის გუნდებმა, კონსტრუქტორებმა და მრბოლელებმა მიიღეს მონაწილეობა ინდიანაპოლის 500-ის რბოლაში. შასები, ძრავები და ავტომობილის ნომრები რბოლიდან რბოლამდე იცვლებოდა.
 გრან-პრი 
 # რბოლა წრე თარიღი პოულ პოზიცია უსწრაფესი წრე გამარჯვებული მრბოლელი კონსტრუქტორი საბურავები ანგარიში 1  ბრიტანეთის გრან-პრი სილვერსტოუნი 13 მაისი  ჯუზეპე ფარინა  ჯუზეპე ფარინა  ჯუზეპე ფარინა  ალფა რომეო  ანგარიში 2  მონაკოს გრან-პრი მონაკო 21 მაისი  ხუან მანუელ ფანხიო  ხუან მანუელ ფანხიო  ხუან მანუელ ფანხიო  ალფა რომეო  ანგარიში 3  ინდიანაპოლის 500 ინდიანაპოლისი 30 მაისი  უოლტ ფოლკნერი  ჯონი პარსონსი  ჯონი პარსონსი  კ. კრაფტი-ოფენჰაუსერი   ანგარიში 4  შვეიცარიის გრან-პრი ბრემგარტენი 4 ივნისი  ხუან მანუელ ფანხიო  ჯუზეპე ფარინა  ჯუზეპე ფარინა  ალფა რომეო  ანგარიში 5  ბელგიის გრან-პრი სპა-ფრანკორშამი 18 ივნისი  ჯუზეპე ფარინა  ჯუზეპე ფარინა  ხუან მანუელ ფანხიო  ალფა რომეო  ანგარიში 6  საფრანგეთის გრან-პრი რეიმს-გუ 2 ივლისი  ხუან მანუელ ფანხიო  ხუან მანუელ ფანხიო  ხუან მანუელ ფანხიო  ალფა რომეო  ანგარიში 7  იტალიის გრან-პრი მონცა 3 სექტემბერი  ხუან მანუელ ფანხიო  ხუან მანუელ ფანხიო  ჯუზეპე ფარინა  ალფა რომეო  ანგარიში

 სქოლიო 

 რესურსები ინტერნეტში 
 1950 წლის სეზონი 

კატეგორია:ფორმულა 1-ის სეზონები